stanford-oval/wikipedia huggingface dataset:
הגנה מן הצדק
הביקורת נגד הגנה זו

ביקורת רבה הועלתה נגד בתי המשפט בשל שימוש בהגנה זו שכן משמעה של החלטה של בית משפט המקבלת את טענת ההגנה כי מי שהפר את החוק (ולעיתים אף מודה שעשה זאת), יצא זכאי בגלל נושא שאינו קשור לעצם המשפט. יש הטוענים כי במתן הגנה זו בתי המשפט לקחו לעצמם סמכויות לא להם שכן הם מתעלמים מרצון המחוקק.[דרוש מקור]
בית המשפט העליון אף קבע שלא כל מעשה נפסד שעשו הרשויות החוקרת או המאשימה, או רשות מעורבת אחרת, יצדיק את המסקנה שדין האישום להתבטל מטעמי הגנה מן הצדק, בין מפני שבאיזון בין האינטרסים הציבוריים המתנגשים גובר העניין שבקיום המשפט, ובין מפני שבידי בית המשפט מצויים כלים אחרים לטיפול בנפסדות מהלכיהן של הרשויות.
ביטולו של הליך פלילי מטעמי הגנה מן הצדק, מהווה מהלך קיצוני שבית המשפט נזקק לו רק במקרים חריגים ביותר. בדרך כלל יידרש הנאשם להראות, שהתקיים קשר סיבתי בין התנהגותה הנפסדת של הרשויות לבין הפגיעה בזכויותיו.
בפסק דין של בית המשפט העליון מחודש מאי 2020 בעניינו של רפי רותם (רע"פ 7042/18) נקבע (בדעת רוב של השופטים נעם סולברג ואלכס שטיין) כי בית המשפט אינו רשאי להשתמש בכלים מינהליים לבחינת סבירות ההחלטה להעמיד נאשם לדין. השופט יוסף אלרון סבר בדעת מיעוט כי ניתן גם ניתן לבחון - במסגרת דוקטרינת ההגנה מן הצדק - את סבירות ההחלטה להעמיד נאשם לדין.
ראו גם

סעד מן הצדק
לקריאה נוספת

ישגב נקדימון, הגנה מן הצדק, הוצאת נבו, תשס"ד.
הערות שוליים

↑  טענה שאותה מביא עורך הדין המגן על הנאשם, לפיה אף אם התקיימו יסודות העבירה ואין מגבלה פרוצדורלית על ההעמדה לדין, אין להטיל על הנאשם אחריות פלילית.
1 2  חוק סדר הדין הפלילי [נוסח משולב], התשמ"ב-1982, סעיף 149(10).
↑  ע"פ 2910/94 יפת ואח' נ' מדינת ישראל, פ"ד נ' (2) 221, ניתן ב-28 בפברואר 1996
↑  ע"פ 2144/08 אברהם מונדרוביץ נ' מדינת ישראל, ניתן ב־14 בינואר 2010, סעיף 117
↑  ע"פ 40649/07, ניתן 18 בנובמבר 2008, סעיף 27
↑  רע"פ 7953/11 חברת פ.מ.מ מתכות בע"מ נ' מדינת ישראל - רשות המיסים בישראל, ניתן ב־30 בנובמבר 2011
↑  ע"פ 1224/07 אברהם בלדב נ' מדינת ישראל, ניתן ב־10 בפברואר 2010, סעיפים 60-72
↑  בג"ץ 6396/96 זקין נ' עיריית באר שבע
↑  ע"פ 2144/08 אברהם מונדרוביץ נ' מדינת ישראל, ניתן ב־14 בינואר 2010, סעיף 125 בפסק הדין של השופטת פרוקצ'יה, סעיף 4 בפסק הדין של השופטת נאור
↑  חוק סדר הדין הפלילי [נוסח משולב], התשמ"ב-1982, סעיף 150. י' קדמי, על סדר הדין בפלילים, חלק שני, ספר ראשון עמ' 758
↑  רע"פ 603/92, ברוד נ' מדינת ישראל
↑  תח"ת (ירושלים) 150/04, משרד התחבורה נ' אוטוויק מרכזי-שירותי רכב בע"מ ואח', תק-של 2006(1), 8675, בעמ' 8686.
↑  ע"פ 4855/02, מ"י נ' בורוביץ ואח'
↑  דון סוסונוב, ‏דעה: פסק דינו של השופט אלרון משאיר מקום לתקווה | דעה, עו"ד דון סוסונוב, באתר גלובס, 20 במאי 2020
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
רפואה אלטרנטיבית

דיקור סיני, אחד מסוגי הרפואה האלטרנטיבית המוכרים ביותר
תרופה סינית מוכנה לצריכה בשוק בשיאן
כירופרקט עם מטופל
טיפול ברייקי
רפואה אלטרנטיבית (או רפואה חלופית), בניגוד לרפואה המדעית, היא קשת רחבה של טיפולים נפשיים גופניים ותזונתים פסאודו-מדעיים, או שיעילותם לא הוכחה והיא איננה שונה מיעילותו של אפקט הפלסבו. טיפולים אלה אינם כלולים במסגרת הרפואה הקונבנציונלית המודרנית וניתנים לרוב על ידי אנשים שאינם בעלי הכשרה רפואית פורמלית.
המונח רפואה משלימה, מתאר את השילוב של טיפול רפואי קונבנציונלי עם טיפול מן הרפואה האלטרנטיבית מתוך אמונה, שאינה מוכחת בשיטות מדעיות, כי הטיפול האלטרנטיבי "משלים" את הקונבנציונלי.
רקע

הטיפולים הכלולים ברפואה האלטרנטיבית מאופיינים בכך שהם אינם מגובים במחקר מדעי, או שאפילו קיים מחקר מדעי המפריך את תקפותם. זאת משום שאם יעילותו של טיפול מעולם הרפואה האלטרנטיבית מאוששת על ידי מחקרים מדעיים, טיפול זה מאומץ לזרם הרפואה הקונבנציונלית.
בעולם הרפואה האלטרנטיבית קיימות אסכולות שונות, שאינן קשורות בהכרח זו בזו. מקור חלק גדול מענפי הרפואה האלטרנטיבית הוא במזרח אסיה, למשל הרפואה ההודית והרפואה הסינית. אולם, ישנן גם שיטות שמקורן בילידים הקדומים של יבשת אמריקה, שיטות שמקורן באירופה, כדוגמת הומאופתיה, רולפינג וארומתרפיה, וכאלו שמקורן בדרום אמריקה כמו סופרולוגיה (אנ'). יש גם שיטות הטוענות לשילוב היסודות של הרפואה המזרחית המסורתית עם מכשור אלקטרוני מודרני, כדוגמת טיפול בביו-רזוננס (Bicom).
בשנים האחרונות צוברת הרפואה האלטרנטיבית תאוצה ומודעות רבה. יש הרואים בכך תופעה שהיא חלק בלתי נפרד מן "העידן החדש" - תנועה פסאודו-מדעית הצומחת על רקע האכזבה מחוסר הרוחניות של המדע ומרכזיות הרעיונות הטכניים בחיים המודרניים.
מושגים דומים

רפואה אלטרנטיבית – גישה טיפולית שאינה מהזרם המרכזי, המשמשת כתחליף לרפואה קונבנציונלית
רפואה משלימה – גישה טיפולית שאינה מהזרם המרכזי, שמשתמשים בה יחד עם רפואה קונבנציונלית
רפואה אינטגרטיבית – שימוש מתואם בין גישות טיפוליות קונבנציונליות ומשלימות.
סוגים

ניתן לחלק את הטיפולים המשלימים למספר קטגוריות.
סוגים > טיפולים תזונתיים

טיפולים משלימים תזונתיים כוללים שימוש במגוון מוצרים כמו צמחי מרפא, פרוביוטיקה, ויטמינים ומינרלים. מוצרים אלה משווקים לעיתים כתוספי תזונה. סקר שנערך בארצות הברית מצא שקרוב ל-20% מהמבוגרים השתמשו בתוסף מזון כלשהו (מעבר לוויטמינים ומינרלים) בשנה האחרונה. המוצר הפופולרי ביותר היה שמן דגים. על אף השימוש הנרחב, מחקרים מראים כי לעיתים קרובות המוצרים אינם מסייעים, וישנן שאלות ביחס לבטיחותם ולאינטראקציות שלהם עם תרופות ומוצרים טבעיים אחרים.
סוגים > טיפולים פסיכולוגיים

טיפולים משלימים פסיכולוגיים כוללים פסיכותרפיה, תרגול קשיבות והיפנוזה.
סוגים > טיפולים פסיכו-פיזיים

טיפולים פסיכו-פיזיים משלבים עקרונות פסיכולוגיים יחד עם טיפול פיזי. אלה כוללים גישות כמו יוגה, טאי צ'י, מדיטציה, טכניקות הרפיה ואימוני נשימה. טיפולים נוספים המשלבים אלמנטים פסיכו-פיזיים הם טיפול באמנויות כמו טיפול באמנות, במוזיקה ובתנועה. חלק מטיפולים אלה נמצאו כמועילים למצבים מסוימים. לדוגמה, מדיטציה יכולה לסייע בהורדת לחץ דם, הפחתת קשיי שינה, חרדה ודיכאון ובהתמודדות עם מעי רגיז וקוליטיס. טאי צ'י מסייע בשיפור שיווי המשקל ובהפחתת כאבי גב וכן בשיפור איכות החיים של אנשים עם מחלות לב, סרטן ומחלות כרוניות אחרות. גם ליוגה יש אפקטים חיוביים בהפחתת דחק ושיפור הבריאות הנפשית, השינה ושיווי המשקל. יוגה יכולה להפחית גם כאבי גב, צוואר, חרדה ודיכאון.
סוגים > טיפולים פיזיים

בטיפולים פיזיים נכללים טיפולים במגע כמו עיסוי, כירופרקטיקה ואוסתיאופתיה וכן טיפולים בקור וחום. לקטגוריה זו משתייכים גם טיפולים בעזרת מכשירים כמו דיקור, וגירוי באור, חשמל או מגנטים.
סוגים > טיפולים אחרים

יש גם טיפולים משלימים שאינם מתאימים לאחת מהקטגוריות, כמו רפואה איורודית, רפואה סינית, הומאופתיה ונטורופתיה.
טיעונים נגד רפואה אלטרנטיבית

למרות הפופולריות של הרפואה האלטרנטיבית, יש כמה נימוקים נגד השימוש בה.
דחיית טיפול – בזמן שאדם נותן הזדמנות לטיפול לא רפואי, עלול להיגרם נזק בשל דחיית תחילתו של טיפול רפואי שיעילותו הוכחה מדעית.
נזק רפואי – ישנם טיפולים שנמצאו מזיקים. "המצב שבו הרפואה האלטרנטיבית אינה מבוססת על עובדות ועל עקרונות מדעיים רפואיים מוכחים עלול להיות מסוכן, והמסקנה המתבקשת היא שאין לאפשר בחוק לבורים ולשרלטנים לסכן את בריאות הציבור".
תפיסות שגויות – התפתחות שוק הרפואה האלטרנטיבית עלול להיות כרוך בהפצת תפיסות שגויות לגבי הרפואה הקונבנציונלית (למשל, שכל חומר סינתטי הוא רע וכל חומר מהצומח הוא טוב).
אפקט פלצבו – רופאים רבים מבקרים את הרפואה האלטרנטיבית בכך שהיא אינה נותנת טיפול כשלעצמה, והשיפור בתחושת המטופל נובע מהשפעת אפקט פלצבו – שיפור בתסמינים הנובע מאופטימיות המטופל, הנובעת מתחושתו שבעיותיו מטופלות. המצדדים טוענים שאין פסול בהפעלת אפקט פלצבו בעזרת טיפולים משלימים כל זמן שטיפולים אלה באים לצד טיפולים מוכחים, ולא במקומם.
מעמד חוקי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מעמד חוקי > בישראל

פקודת הרופאים קובעת כי "מי שאינו רופא מורשה לא יעסוק ברפואה ולא יתחזה, במפורש או במובלע, כעוסק ברפואה או כרשאי לעסוק בה." כמו כן נקבע בפקודה כי "לא ישתמש אדם בכינוי 'רופא', 'עוסק ברפואה', 'מנתח' או בכינוי דומה, במילים או באותיות, המרמז שהוא בעל כשירות ברפואה, אלא אם הוא רופא מורשה".
בשנת 1991 פורסם דו"ח ועדת אלון לבדיקת נושא הרפואה המשלימה בישראל. הוועדה, בראשות המשנה לנשיא בית המשפט העליון פרופ' מנחם אלון, המליצה על נורמליזציה של המצב הקיים ועל חוקים חדשים מסוימים.
המועצה להשכלה גבוהה קבעה ב-2009 שאין לאשר תארים אקדמיים למטפלים אלטרנטיביים, משום שלרפואה המשלימה אין בסיס מדעי.
קופות החולים מממנות ומציעות חלק מהטיפולים האלטרנטיביים, וישנם רופאים השולחים את מטופליהם לטיפולים כאלה.[דרוש מקור] קיים פסק דין שחייב את המוסד לביטוח לאומי לבדוק זכאות של חולה לטיפולי רפואה משלימה בהתאם לנסיבות הפרטיות שלו.
בישראל אין פיקוח מוסדר בתחום. אין למרפאים האלטרנטיביים מעמד חוקי, ואין כל פיקוח על פעילותם ועל הכשרתם המקצועית.
בשנת 2002 הוקמה במסגרת ההסתדרות הרפואית הישראלית "החברה הישראלית לרפואה משלימה". החברה מהווה קהילה של רופאים, חוקרים ומטפלים המתעניינים בשילוב רפואה משלימה ברפואה המקובלת בצורה מבוקרת. ההסתדרות הרפואית בישראל קבעה כי "ישנו מגוון טיפולים, אשר עשויים להתווסף לטיפול הרפואי אך אינם באים להחליפו", מפני ש"שימוש ברפואה משלימה כתחליף לרפואה עלול לסכן את ציבור המטופלים," וכן קראה "לפיקוח חוקי על כלל העוסקים ברפואה משלימה."
ביוני 2020 פסקה שופטת בית המשפט המחוזי מיכל אגמון-גונן שמטפלים אלטרנטיביים צריכים לגלות בפרסומיהם כי הם עוסקים ברפואה משלימה שאין לה בסיס מדעי, וזאת כדי לא להטעות מטופלים פוטנציאליים. בנוסף, אסור למטפלים להשתמש בתואר "דוקטור", אלא אם מצוין לצדו ובאותה הבלטה, כי מדובר במטפל אלטרנטיבי ולא בדוקטור לרפואה.
ראו גם

רפואה אלטרנטיבית - מונחים
רפואה סינית
רפואה הוליסטית
ריפוי או פיתוי
פסאודו-מדע
לקריאה נוספת

יונתן הלוי, רפואה משלימה ואלטרנטיבית, זמורה-ביתן, 2005
סיימון סינג ואדזרד ארנסט, ריפוי או פיתוי? רפואה אלטרנטיבית במבחן, תרגמה מאנגלית: דפנה לוי. ספרי עליית הגג, ידיעות ספרים, 2009
יקי מנשנפרוינד, עידן הבורות: מדריך מקוצר לאסטרולוגיה, עב"מים, רפואה אלטרנטיבית ועוד הבלים של העידן החדש, חיפה, הוצאת פרדס, תשס"ט 2009
יעל קשת, רפואה משלימה והשבת הקסם לעולם, הוצאת רסלינג, 2010
שמעונה גינצבורג, הקדמה לרפואה אלטרנטיבית במבט ביקורתי, תל אביב, האוניברסיטה הפתוחה, 2001
הערות שוליים

↑  רְפוּאָה חֲלוּפִית במילון סוציולוגיה (תשע"ו), באתר האקדמיה ללשון העברית
↑  Fateme Ghaedi, Mahlagha Dehghan, Masoumeh Salari, Akbar Sheikhrabori, Complementary and Alternative Medicines: Usage and Its Determinant Factors Among Outpatients in Southeast of Iran, Journal of Evidence-Based Complementary & Alternative Medicine 22, 2017-04, עמ' 210–215 doi: 10.1177/2156587215621462
1 2 3 4 5 6 7 8 9 10  Complementary, Alternative, or Integrative Health: What’s In a Name?, National Center for Complementary and Integrative Health, ‏אפריל 2021 (באנגלית)
↑  Alissa Lim, Noel Cranswick, Michael South, Adverse events associated with the use of complementary and alternative medicine in children, BMJ Journals  – Archives of Disease in Childhood
↑  פרופ' עופר קפלן, כשהרפואה המשלימה הופכת מסוכנת, באתר הארץ, 23 בינואר 2013
↑  סעיף 3 וסעיף 5 לפקודת הרופאים
↑  דין וחשבון הוועדה לבדיקת נושא הרפואה המשלימה בישראל
↑  אור קשתי, המועצה להשכלה גבוהה: לא יוענק תואר לתלמידי רפואה משלימה, באתר הארץ, 16 בדצמבר 2009
↑  ענבל בר-און, ביהמ"ש: על המוסד לביטוח לאומי להכיר ברפואה משלימה, באתר News1 מחלקה ראשונה, 9 ביולי 2010
↑  מאתר הכנסת: הסדרת מקצועות הרפואה האלטרטיבית - http://www.knesset.gov.il/mmm/data/pdf/m02531.pdf
↑  ההסתדרות הרפואית בישראל > מדריך האיגודים > החברה הישראלית לרפואה משלימה
↑  ועידת הר"י ה-41 - 8-11 בספטמבר 2009 > החלטות הוועידה > גבולות המקצוע > רפואה משלימה
↑   טלי חרותי-סובר, ביהמ"ש: חובה לציין בפרסומים לרפואה משלימה שאין לה ביסוס מדעי, באתר הארץ, 16 ביוני 2020
| --- | --- |
בקרת זהויות :  NLI: 987007534157205171  BNE: XX536230  BnF: cb11965061h (data)  GND: 4112639-7  LCCN: sh85134721  LNB: 000071265  NARA: 10675024  NDL: 01066751  NKC: ph114029  SUDOC: 027655008
אוסטרוה

ערך זה עוסק בעיר באוקראינה. אם התכוונתם לצורת יישוב בסיביר, ראו .
אוֹסטרוֹהְ או אוסטרוג (באוקראינית וברוסית: Острог; ביידיש ובספרות היהודית: אוסטראה או אוסטרהא) היא עיר במערב אוקראינה במחוז רובנו. בשנת 2024 התגוררו בעיר כ-13,892 תושבים.
היסטוריה

העיר ידועה מהמאה ה-10 כחלק מרוס של קייב. במאה ה-11, חלק מרוס הווהלינית, כנחלת ענף אוסטרוז'סקי של בית ריוריק. לאחר מכן במאות ה־12-14 חלק מליטא. מ־1569 בממלכה המאוחדת של פולין וליטא ("רץ' פוספוליטה"). 
בשנת 1585 הוענקו לה זכויות עיר.
במאה ה-17 משפחת אוסטרוז'סקי נכחדה, לאחר מריבות בין אצילים פולניים, משפחת ליובומירסקי זכתה בעיר. בחלוקת פולין השלישית ב־1792 עברה לרוסיה. מ־1918 בפולין העצמאית, ומ־1939 חלק מאוקראינה הסובייטית. ב־1991 באוקראינה העצמאית.
יהודי אוסטרוה > תולדות הקהילה

היהודים התיישבו בעיר החל מהמאה ה-15. התאריך הראשון שמופיע במצבות העתיקות ביותר הוא ה'ר"ה (לערך 1445). על יהודי העיר נגזר גזרת גירוש יחד עם שאר יהודי ליטא ב־1495, אך התאפשר להם לשוב ב־1503. יהודי העיר התפרנסו בעיקר ממסחר עם פולין, הם היו ממבקריו הקבועים של יריד דנציג, וכן עם נסיכות ולאכיה. הודות לקשרי המסחר הענפים אוכלוסייתה היהודית של העיר גדלה מאוד, והעיר נהייתה החשובה שבין ערי ועד ארבע ארצות.
עם רבניה נמנו ישעיה הלוי הורוביץ - ה'של"ה הקדוש', והמהרש"א שעם שמו נקשרה העיר וכונתה אף "עיר המהרש"א". בעיר נתפרסם 'בית הכנסת המהרש"א' שנחשב לאחד היחידים בעל קדושת בית כנסת, ללא ההיתר המיוחד ללמוד בה ולסעוד בה ולשמש אף כ'בית מדרש'.
בין רבניה הידועים היה גם רבי דוד הלוי סג"ל - המכונה 'הט"ז' (על שם ספרו 'טורי זהב'), המהרש"ל (רבי שלמה לוריא), ורבי נפתלי כ"ץ מחבר 'סמיכת חכמים' היה אב בית הדין בה. ר' נתן מברסלב (נתן מנמירוב) חי בה תקופה. נתח נכבד מהקהילה היו החסידים מאז שלרב העיר נבחר תלמיד הבעל שם טוב הרב מאיר מרגליות (נפטר בה'תק"ן, סביבות 1790). הרב פנחס מקוריץ חי בעיר זו תקופה מסוימת ורבי ייב"י יסד בה את חצרו החסידית. כמו כן פעלו בעיר הרב אשר צבי מאוסטראה והרב יצחק אייזיק כץ, שניהם תלמידי המגיד ממזריטש.
בעיר היו מספר בתי דפוס עבריים מוכרים, וביניהם מראשוני בתי הדפוס לספרי החסידות.
בשל גדולי התורה הרבים שישבו בעיר, היו שכינוה: "אות תורה" (בהגייה אשכנזית "אות תורה" נשמע קרוב מאוד לשם העיר אוסטראה).
בגזירות ת"ח ות"ט נרצחו שבעת אלפים היהודים תושבי העיר, לפי קינה שנכתבה לזכרם. בין הנמלטים בהתקפה הקוזקית הראשונה על העיר מתקופה זו היה רבי דוד סג"ל - בעל הט"ז. ישנם מספר תיאורים שכולם כוללים זוועות והתנהגות פרועה ואכזרית מצד הלוחמים האוקראינים נגד יהודי העיר.
באסרו-חג פסח (כלומר יום לאחר 'אחרון של פסח', בכ"ג בניסן ה'תקכ"ח 1768), בימי טבח עשרות אלפי יהודי העיר אומן בעת "מרד ההיידמקים", יהודי העיר שכרו שכירי חרב טטרים אשר פירקו ועצרו את מסעם של האיכרים מסביבת העיר שמטרתם הייתה לטבוח ביהודי העיר.
בשנת תקל"א בשריפה שפקדה את בניין הקהילה, נשרף ספר הקהילה ואיתו רשומות היסטוריות חשובות מתולדות היישוב היהודי שם.
לאחר מלחמת העולם הראשונה ועם עצמאותה של פולין נערכו פרעות ביהודים, אך היו רק פצועים ונזק לרכוש. עם התרת פעילות ציונית גלויה, הוקמו תנועות נוער ומוסדות ציוניים בעיר, אף שרוב יהודיה היו שומרי מצוות.
הערות שוליים

↑  Соціальний паспорт Острозької міської територіальної громади » Острозька міська рада, Острозька міська рада (ב־)
↑  ספר הזיכרון לאוסטראה, עמוד 88
↑  עם נדידת מרכזי התורה למקומות אחרים היו שהתלוצצו על כינוי זה וקראו אותו "אויס תורה" שביידיש פירושו - "הייתה (וכבר נגמרה) תורה". ר' ספר יזכור לאוסטראה, עמוד 48
↑  ספר יזכור לאוסטראה, עמוד 13. קינה של רבי אברהם בן רבי שמואל אשכנזי, מתוך הספר 'צער בת רבים': 'ונהרגו כולם בחצים וכידונים, שבעת אלפים גדולים וקטנים'.
↑  ספר הזיכרון לאוסטראה, דף 62 (עמודות 107-8
↑  בין היתר הוקם קן של השומר הצעיר. ראה ספר הזיכרון עמודים 6–225 (תמונה 123 בספר המקוון)
↑  לפי הערכות ראשי הקהילה היהודית, ספר הזיכרון לאוסטרואה
↑  תשדיר תיעודי של הבי.בי.סי. הוביל לחקירת פשעי מלחמה (אנגלית, עיתון הגרדיאן)
↑  ספר הזיכרון לאוסטרואה, עמ' 378 (תמונה 201 בספר המקוון) 'ה"סך-הכל" המר של אוסטראה היהודית'
| --- | --- |
בקרת זהויות :  NLI: 987007564310205171  BnF: cb16949485v (data)  GND: 4457233-5  LCCN: n80150436  NKC: ge146280  SUDOC: 176024735  VIAF: 151273702   WorldCat (עם VIAF): 151273702 
אנדרטה ליהודי אוסטראה שנספו בשואה, בבית הקברות בחולון
2024 בספורט

| 0 | 1 | 2 | 3 |
| --- | --- | --- | --- |
|  |  | 2024  בספורט |  |
< · 2022 · 2023 — 2024 — 2025 · 2026 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
בערך זה מצוינים אירועים בולטים שהתרחשו במהלך שנת 2024 ונוגעים לעולם הספורט.
אולימפיאדה > אולימפיאדת פריז (2024)

26 ביולי – 11 באוגוסט
אולימפיאדה > המשחקים הפאראלימפיים פריז (2024)

28 באוגוסט – 8 בספטמבר
אולימפיאדה > אולימפיאדת הנוער קאנגוואן (2024)

19 בינואר – 1 בפברואר
אופניים

פרק זה לוקה בחסר. אנא תרמו לוויקיפדיה ו.
אופניים > אליפות העולם באופני כביש > נשים

מרוץ כביש -
מרוץ נגד השעון -
אופניים > אליפות העולם באופני כביש > גברים

מרוץ כביש -
מרוץ נגד השעון -
אתלטיקה > שיאי עולם > אתלטיות

| תאריך | מקצוע | שם האתלטית | מדינה | מקום תחרות | שיא |
| --- | --- | --- | --- | --- | --- |
| 30 ביוני | ריצת 400 מטר משוכות | סידני מק'לוכלין-לברון | ארצות הברית ארצות הברית | יוג'ין, אורגון, ארצות הברית | 50.65 שניות |
| 25 במאי | ריצת 10,000 מטר | ביאטריס צ'בט | קניה קניה | יוג'ין, אורגון, ארצות הברית | 28:54.14 דקות |
| 7 ביולי | ריצת 1500 מטר | פיית' קיפייגון | קניה קניה | פריז, צרפת | 3:49.04 דקות |
| 7 ביולי | קפיצה לגובה | ירוסלבה מהוצ'יך | אוקראינה אוקראינה | פריז, צרפת | 2.10 מטר |
| 8 באוגוסט | ריצת 400 מטר משוכות | סידני מק'לוכלין-לברון | ארצות הברית ארצות הברית | פריז, צרפת | 50.37 שניות |
| 13 באוקטובר | ריצת מרתון | רות צ'פנגטיץ' | קניה קניה | שיקגו, ארצות הברית | 2:09:57 שעות |
אתלטיקה > שיאי עולם > אתלטים

| תאריך | מקצוע | שם האתלט | מדינה | מקום תחרות | שיא |
| --- | --- | --- | --- | --- | --- |
| 14 באפריל | זריקת דיסקוס | מיקולאס אלקנה | ליטא ליטא | אוקלהומה, ארצות הברית | 74.35 מטר |
| 20 באפריל | קפיצה במוט | ארמנד דופלנטיס | שוודיה שוודיה | שיאמן, הרפובליקה העממית של סין | 6.24 מטר |
| 5 באוגוסט | קפיצה במוט | ארמנד דופלנטיס | שוודיה שוודיה | פריז, צרפת | 6.25 מטר |
אתלטיקה > שיאי עולם > משולב

| תאריך | מקצוע | שם האתלט | מדינה | מקום תחרות | שיא |
| --- | --- | --- | --- | --- | --- |
| 2 באוגוסט | ריצת שליחים 4x400 מטר | ורנון נורווד, שמיר ליטל, ברייס דדמון, קיילין בראון | ארצות הברית ארצות הברית | פריז, צרפת | 3:07.41 דקות |
בייסבול

פרק זה לוקה בחסר. אנא תרמו לוויקיפדיה ו.
החלקה על הקרח > אליפות העולם בהחלקה אמנותית על הקרח

אליפות העולם נערכה במונטריאול, קנדה בין התאריכים 18–24 במרץ.
יחידות - קאורי סקמוטו (יפן יפן)
יחידים - איליה מלינין (ארצות הברית ארצות הברית)
זוגות - דיאנה סטלטו-דודק ומקסים דשה (קנדה קנדה)
ריקוד זוגות - מדיסון צ'וק ואוון בייטס (ארצות הברית ארצות הברית)
הוקי קרח

פרק זה לוקה בחסר. אנא תרמו לוויקיפדיה ו.
טניס > המנצחות בתחרויות הגראנד סלאם

אליפות אוסטרליה הפתוחה - ארינה סבלנקה (בלארוס בלארוס)
אליפות צרפת הפתוחה - איגה שוויונטק (פולין פולין)
אליפות וימבלדון - ברבורה קרייצ'יקובה (צ'כיה צ'כיה)
אליפות ארצות הברית הפתוחה - ארינה סבלנקה (בלארוס בלארוס)
טניס > המנצחים בתחרויות הגראנד סלאם

אליפות אוסטרליה הפתוחה - יאניק סינר (איטליה איטליה)
אליפות צרפת הפתוחה - קרלוס אלקרס (ספרד ספרד)
אליפות וימבלדון - קרלוס אלקרס (ספרד ספרד)
אליפות ארצות הברית הפתוחה - יאניק סינר (איטליה איטליה)
כדורגל

פרק זה לוקה בחסר. אנא תרמו לוויקיפדיה ו.
כדורגל > ליגת האלופות

ריאל מדריד זכתה בתואר האליפות לאחר שגברה על בורוסיה דורטמונד בתוצאה 2–0 במשחק שנערך באצטדיון ומבלי
כדורגל > כדורגל לפי מדינות > ישראל > גברים

מכבי תל אביב זכתה באליפות בפעם ה-24 בתולדות הקבוצה.
מכבי תל אביב זכתה בתואר לאחר שגברה במשחק הגמר מכבי חיפה בקרב בעיטת עונשין במשחק הגמר שהסתיים ללא שערים בתום הזמן החוקי
כדורסל > כדורסל לפי מדינות > ארצות הברית > גברים

בוסטון סלטיקס זכתה באליפות בפעם ה-18 בתולדותיה, לאחר שגברה על דאלאס מאבריקס 4–1 בבסדרת הגמר.
כדורסל > כדורסל לפי מדינות > ישראל > גברים

הליגה נפתחה ב-6 באוקטובר עם משחק אחד. בעקבות פרוץ מלחמת חרבות ברזל הופסקה הליגה והיא חזרה לפעילות רק באמצע חודש נובמבר. מכבי תל אביב זכתה באליפות המדינה לאחר שניצחה את הפועל תל אביב בסדרת הגמר בתוצאה 2–1.
הפועל ירושלים זכתה בגביע המדינה אחרי ניצחון 72:85 על מכבי תל אביב. הפועל ירושלים זכתה כם בגביע ווינר אחרי ניצחון 71:79 על מכבי תל אביב.
כדורסל > כדורסל לפי מדינות > ישראל > נשים

אליצור רמלה זכתה באליפות המדינה בפעם ה-13 לאחר ניצחון 3–0 בסדרת הגמר על הפועל לב ירושלים. הקבוצה הירושלמית זכתה בגביע המדינה לאחר ניצחון 74:87 על רמלה.
ספורט מוטורי > ראלי דקר

ראלי דקר התקיים בין ה-5 בינואר עד ה-19 בינואר ברחבי ערב הסעודית. קרלוס סאינס ניצח את המרוץ בפעם הרביעית בקריירה. זה היה ניצחון ראשון של מכונית חשמלית, אאודי אי-טרון, בקטגוריה. בקטגוריית האופנועים ריקי בראבק ניצח בפעם השנייה. כריסטינה גוטיירס ניצחה בקטגוריית הצ'אלנג'ר (T3), האישה השנייה בתולדות המרוץ שמנצחת אחרי יוטה קליינשמידט.
ספורט מוטורי > מרוצי פורמולה > פורמולה 1

במהלך העונה נערכו 24 מרוצי גרנד פרי, מספר שיא לעונה. בנוסף התקיימו שישה מרוצי ספרינט. מקס ורסטאפן זכה באליפות הנהגים בפעם הרביעית ברציפות לאחר מאבק בינו ובין לנדו נוריס. קבוצת מקלארן זכתה באליפות היצרנים לראשונה מאז עונת 1998.
ספורט מוטורי > מרוצי פורמולה > פורמולה 2

גבריאל בורטולטו זכה באליפות הנהגים לאחר שגבר על אייזיק הדג'אר במאבק שהוכרע רק במרוץ סיום העונה.
ספורט מוטורי > מרוצי פורמולה > פורמולה 3

פרק זה לוקה בחסר. אנא תרמו לוויקיפדיה ו.
ספורט מוטורי > מרוצי פורמולה > פורמולה אי

פרק זה לוקה בחסר. אנא תרמו לוויקיפדיה ו.
ספורט מוטורי > אליפות העולם בראלי

תיירי נויביל, נהגה של קבוצת יונדאי זכה באליפות הנהגים בפעם הראשונה בקריירה. טויוטה זכתה באליפות היצרנים בפעם הרביעית ברציפות.
פוטבול

פרק זה לוקה בחסר. אנא תרמו לוויקיפדיה ו.
שחייה > אליפות עולם

נערכה בדוחה, קטאר. 2 בפברואר - 18 בפברואר
שחייה > אליפות אירופה

נערכה בבלגרד, סרביה. 10 ביוני - 23 ביוני
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 16 במאי | 400 מטר מעורב אישי | סאמר מקינטוש | קנדה קנדה | טורונטו, קנדה | 4:24.38 דקות |
| 12 ביוני | 200 מטר חופשי | אריארן טיטמוס | אוסטרליה אוסטרליה | בריזביין, אוסטרליה | 1:52.23 דקות |
| 15 ביוני | 100 מטר פרפר | גרטשן וולש | ארצות הברית ארצות הברית | אינדיאנפוליס, אוסטרליה | 55.18 שניות |
| 18 ביוני | 100 מטר גב | רגן סמית' | ארצות הברית ארצות הברית | אינדיאנפוליס, אוסטרליה | 57.13 שניות |
| 4 באוגוסט | שליחות 4x100 מטר מעורב | רגן סמית', לילי קינג, גרטשן וולש, טורי הסק | ארצות הברית ארצות הברית | פריז, צרפת | 3:49.63 דקות |
שחייה > שיאי עולם > שחיינים

| תאריך | מקצוע | שם השחיין | מדינה | מקום תחרות | שיא |
| --- | --- | --- | --- | --- | --- |
| 11 בפברואר | 100 מטר חופשי | פאן ג'אנלה | הרפובליקה העממית של סין הרפובליקה העממית של סין | דוחה, קטר | 46.80 שניות |
| 31 ביולי | 100 מטר חופשי | פאן ג'אנלה | הרפובליקה העממית של סין הרפובליקה העממית של סין | פריז, צרפת | 46.40 שניות |
| 4 באוגוסט | 1500 מטר חופשי | רוברט פינק | ארצות הברית ארצות הברית | פריז, צרפת | 14:30.67 דקות |
שחייה > שיאי עולם > משולב

| תאריך | מקצוע | שם השחיין | מדינה | מקום תחרות | שיא |
| --- | --- | --- | --- | --- | --- |
| 3 באוגוסט | שליחים 4x100 מטר מעורב | ראיין מרפי, ניק פינק, גרטשן וולש, טורי הסק | ארצות הברית ארצות הברית | פריז, צרפת | 3:37.43 דקות |
אירועים עם ענפי ספורט מרובים

פרק זה לוקה בחסר. אנא תרמו לוויקיפדיה ו.
לינזי דה פול

| --- | --- |

לינזי דה פול (1974)
 לידה:  11 ביוני 1948 סאות'וורק (אנ'), לונדון, בריטניה בריטניה
 פטירה:  1 באוקטובר 2014 (בגיל 66) לונדון, בריטניה בריטניה
 שם לידה:  Lyndsey Monckton Rubin
 שם במה:  Lynsey de Paul
 מקום קבורה:  הנדון, לונדון
 מוקד פעילות:  אנגליה
 תקופת הפעילות:  1966–2014 (כ־48 שנים)
 מקום לימודים:  קולג' לאמנות הורנסי (אנ')
 עיסוק:  זמרת, זמרת-יוצרת, שחקנית
 מעסיק:  דון קירשנר
 סוגה:  פופ גלאם רוק
 שפה מועדפת:  אנגלית
 כלי נגינה:  פסנתר
 חברת תקליטים:  Sony Music Publishing MAM record Jet Records
 שיתופי פעולה בולטים:  מוט דה הופל
 בן זוג:  דדלי מור, רינגו סטאר, ג'יימס קובורן, דודי אל-פאיד, ג'ורג' בסט, ברני טופין, שון קונרי, דייוויד פרוסט
 www.lynseydepaul.com
 פרופיל ב-IMDb
לינזי דה פול (באנגלית: Lynsey de Paul;‏ 11 ביוני 1948 - 1 באוקטובר 2014) הייתה זמרת-יוצרת בריטית. ייצגה את אנגליה באירוויזיון 1977 וזכתה במקום השני. זכתה פעמיים בפרס אייבור נובלו.
דה פול היהודיה נולדה בשם לינדזי רובין ולדבריה שינתה את שמה ב-1972 לדה פול בעקבות טבח הספורטאים באולימפיאדת מינכן ומתוך חשש שתזוהה כיהודיה ותיפגע. השם החדש שילב את שמות אביה ואימה.
בתקופת פעילותה המוזיקלית הפיקה 20 אלבומים ו-24 סינגלים. כמו כן כתבה 16 שירים לזמרים אחרים. שיתפה פעולה עם אמנים אחרים ובין השאר שרה בהפקת אלבום של להקת מוט דה הופל. בנוסף לפעילותה בעולם המוזיקה הרבתה להופיע בהופעות אורח בתוכניות בידור ואירוח בטלוויזיה ואף זכתה לתוכנית משל עצמה.
לאחר פטירתה יסד ארגון Performing Rights Society (PRS) לזכויות אמנים (בו הייתה דה פול פעילה) קרן על שמה לקידום כישרונות צעירים בתחום המוזיקה.
ביוגרפיה

לינזי דה פול נולדה ב-1948 במחוז סאות'וורק (אנ'), לונדון (אנגליה) בשם לינדזי מונקטון רובין (Lyndsey Monckton Rubin) להרברט רובין ומטה לבית דה חרוט, אחות צעירה לג'ון. ההורים היו ממוצא יהודי ושורשי המשפחה מקורם בהולנד, אוסטריה וגרמניה.
בילדותה למדה מוזיקה בהדרכת מורה מהאקדמיה המלכותית למוזיקה ובגיל תיכון למדה בתיכון סאות' המפסטד (אנ'). עם סיום התיכון עברה ללמוד בקולג' לאמנות הורנסי (אנ') (שני המוסדות בלונדון). לדברי דה פול סבלו היא ואחיה מהתעללות של אביהם דבר שאילץ אותה לעזוב את הבית.